Document ID: 32014R0133

KOMMISSIONENS FORORDNING (EU) Nr. 133/2014
af 31. januar 2014
om ændring af Europa-Parlamentets og Rådets direktiv 2007/46/EF, Europa-Parlamentets og Rådets forordning (EF) nr. 595/2009 og Kommissionens forordning (EU) nr. 582/2011 for så vidt angår emissionsgrænser med henblik på tilpasning til den tekniske udvikling
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (»Rammedirektiv«) (1), særlig artikel 39, stk. 2, 6 og 7,
under henvisning til Europa-Parlamentets og Rådets forordning (EF) nr. 595/2009 af 18. juni 2009 om typegodkendelse af motorkøretøjer og motorer med hensyn til emissioner fra tunge erhvervskøretøjer (Euro VI) og om adgang til reparations- og vedligeholdelsesinformationer om køretøjer, og om ændring af forordning (EF) nr. 715/2007 og direktiv 2007/46/EF og om ophævelse af direktiverne 80/1269/EØF, 2005/55/EF og 2005/78/EF (2), særlig artikel 4, stk. 3, artikel 5, stk. 4, artikel 6, stk. 2 og artikel 12, og
ud fra følgende betragtninger:
(1)
Ved forordning (EF) nr. 595/2009 er der fastsat emissionsgrænseværdier og fælles tekniske krav til typegodkendelse af motorkøretøjer, motorer og udskiftningsdele med hensyn til emission og bestemmelser om køretøjers og motorers overensstemmelse efter ibrugtagning, egendiagnosesystemer (OBD) og måling af brændstofforbrug.
(2)
Med henblik på at øge køretøjernes miljøpræstationer bør der indføres en grænseværdi for partikelantal for motorer med styret tænding.
(3)
Lovgivningen om typegodkendelse af motorkøretøjer og motorer med hensyn til emissioner fra tunge erhvervskøretøjer (Euro VI) skal tilpasses den tekniske udvikling. Derfor skal der indføres krav til typegodkendelse og overensstemmelse efter ibrugtagning af motorer og køretøjer, der benytter dobbeltbrændstofteknologier. Andre forhold vedrørende typegodkendelse af motorer, som anvender gasformige brændstoffer, bør også behandles.
(4)
I Kommissionens forordning (EU) nr. 582/2011 (3) kræves fastlæggelse af OBD-grænseværdier (on board diagnostic treshold limits - i det følgende benævnt »OTL-værdier«) for emission af carbonmonoxid.
(5)
For tunge erhvervskøretøjer med en teknisk tilladt totalmasse på ikke over 7,5 tons bør det tillades, at OBD-systemer i disse køretøjer udvikles delvis i overensstemmelse med de regler for OBD, som gælder for lette erhvervskøretøjer, uden at deres miljøpræstationer forringes.
(6)
I forordning (EU) nr. 582/2011 henvises der ofte til regulativerne fra De Forenede Nationers Økonomiske Kommission for Europa (FN/ECE), navnlig til FN/ECE-regulativ nr. 49 (4) om de tekniske krav, der skal følges ved typegodkendelse og overensstemmelse efter ibrugtagning af medlemsstaterne, fabrikanterne og tekniske tjenester. Da Verdensforummet for Harmonisering af Køretøjsforskrifter (WP.29) har vedtaget en ændringsserie 06 til FN/ECE-regulativ nr. 49, er det nødvendigt at ajourføre henvisningerne i Euro VI til FN/ECE-regulativ nr. 49.
(7)
Der bør fastsættes supplerende krav for at sikre overensstemmelse mellem en EF-typegodkendelse og en typegodkendelse i henhold til FN/ECE-regulativ nr. 49.
(8)
Olietemperaturen i motoren skal angives i Kelvin. Derfor er det nødvendigt at ændre bilag VIII til direktiv 2007/46/EF.
(9)
Direktiv 2007/46/EF, forordning (EF) nr. 595/2009 og forordning (EU) nr. 582/2011 bør derfor ændres.
(10)
Med henblik på at give medlemsstaterne og fabrikanterne tilstrækkelig tid til at tilpasse deres informationssystemer bør anvendelsen af bestemmelserne vedrørende overensstemmelsesattesten udsættes.
(11)
Foranstaltningerne i denne forordning er i overensstemmelse med udtalelse fra Det Tekniske Udvalg for Motorkøretøjer -
VEDTAGET DENNE FORORDNING:
Artikel 1
Bilag I, III, IV og IX til direktiv 2007/46/EF ændres som angivet i bilag I til denne forordning.
Artikel 2
Bilag I til forordning (EF) nr. 595/2009 erstattes af teksten i bilag II til nærværende forordning.
Artikel 3
I forordning (EU) nr. 582/2011 foretages følgende ændringer:
1)
I artikel 2 foretages følgende ændringer:
a)
Punkt 9 affattes således:
»9)
»Kvalificeret forringet komponent eller system« (Qualified Deteriorated Component or System - i det følgende benævnt »QDC«): en komponent eller et system, der med vilje er blevet forringet f.eks. ved fremskyndet aldring eller ved at have været manipuleret på en kontrolleret måde, og som af den godkendende myndighed er blevet accepteret i overensstemmelse med de bestemmelser, der er fastsat i bilag 9B til FN/ECE-regulativ nr. 49, med henblik på anvendelse til demonstrering af motorsystemets OBD-ydelse.«
b)
Nr. 19 og 20 affattes således:
»19)
»Wobbe-indeks (nedre Wl, eller øvre Wu)«: forholdet mellem den ækvivalente brændværdi af en gas pr. enhedsvolumen og kvadratroden af dens relative massefylde ved samme referencebetingelser:
Der også kan angives som
20)
»λ-forskydningsfaktor (Sλ)«: et udtryk, som er fastsat i punkt A.5.5.1. i tillæg 5 til bilag 4 til FN/ECE-regulativ nr. 49, og som beskriver motorstyringssystemets nødvendige fleksibilitet med hensyn til en ændring af luftoverskudskoefficienten λ, hvis motoren drives med en gas af anden sammensætning end ren methan.«
c)
Som nr. 45-56 indsættes:
»45)
»Dieseltilstand«: den normale driftstilstand af en dobbeltbrændstofmotor, under hvilken motoren ikke anvender gasformige brændstoffer uanset motordriftsforholdene.
46)
»Dobbeltbrændstofmotor«: et motorsystem, som er konstrueret til samtidig drift med dieselbrændstof og et gasformigt brændstof, idet begge brændstoffer måles separat, og hvor den forbrugte mængde af et af brændstofferne i forhold til det andet kan variere afhængigt af driften.
47)
»Dobbeltbrændstofstilstand«: den normale driftstilstand for en dobbeltbrændstofmotor, under hvilken den samtidigt forbruger dieselbrændstof og et gasformigt brændstof ved nogle motordriftsforhold.
48)
»Dobbeltbrændstofkøretøj«: et køretøj, der drives af en dobbeltbrændstofmotor, og hvor de af motoren anvendte brændstoffer leveres fra separate lagringssystemer i køretøjet.
49)
»Servicetilstand«: en særlig tilstand for en dobbeltbrændstofmotor, som aktiveres med henblik på reparation, eller hvis køretøjet skal fjernes fra trafikken, når drift i dobbeltbrændstoftilstand ikke er mulig.
50)
»Gas/energiforhold (GER)«: for dobbeltbrændstofmotorer, forholdet (udtrykt i procent) mellem energiindholdet i det gasformige brændstof og energiindholdet i begge brændstoffer (diesel og gas), idet energiindholdet i brændstofferne defineres som den nedre brændværdi.
51)
»Gennemsnitligt gasforhold«: det gennemsnitlige gas/energiforhold beregnet under en specifik driftssekvens.
52)
»Type 1A-dobbeltbrændstofmotor«: en dobbeltbrændstofmotor, der fungerer i den varme WHTC-prøvningscyklus med et gennemsnitligt gasforhold, som ikke er lavere end 90 % (GERWHTC ≥ 90 %), og som ikke i tomgang udelukkende anvender diesel, og som ikke har nogen dieseltilstand.
53)
»Type 1B-dobbeltbrændstofmotor«: en dobbeltbrændstofmotor, der fungerer i den varme WHTC-prøvningscyklus med et gennemsnitligt gasforhold, som ikke er lavere end 90 % (GERWHTC ≥ 90 %), og som ikke i tomgang udelukkende anvender diesel i dobbeltbrændstoftilstand, og som har en dieseltilstand.
54)
»Type 2A-dobbeltbrændstofmotor«: en dobbeltbrændstofmotor, der fungerer i den varme WHTC-prøvningscyklus med et gennemsnitligt gasforhold på mellem 10 og 90 % (10 % GERWHTC 90 %), og som ikke har nogen dieseltilstand, eller en dobbeltbrændstofmotor, der fungerer i den varme WHTC-prøvningscyklus med et gennemsnitligt gasforhold, som ikke er lavere end 90 % (GERWHTC ≥ 90 %), men som i tomgang udelukkende anvender diesel, og som ikke har nogen dieseltilstand.
55)
»Type 2B-dobbeltbrændstofmotor«: en dobbeltbrændstofmotor, der fungerer i den varme WHTC-prøvningscyklus med et gennemsnitligt gasforhold på mellem 10 og 90 % (10 % GERWHTC 90 %), og som ikke har nogen dieseltilstand, eller en dobbeltbrændstofmotor, der fungerer i den varme WHTC-prøvningscyklus med et gennemsnitligt gasforhold, som ikke er lavere end 90 % (GERWHTC ≥ 90 %), men som i tomgang udelukkende anvender diesel, og som ikke har nogen dieseltilstand.
56)
»Type 3B-dobbeltbrændstofmotor«: en dobbeltbrændstofmotor, der fungerer i den varme WHTC-prøvningscyklus med et gennemsnitligt gasforhold, som ikke overstiger 10 % (GERWHTC ≤ 10 %), og som har en dieseltilstand.«
2)
Artikel 3, stk. 1, affattes således:
»1. For at opnå EF-typegodkendelse af et motorsystem eller en motorfamilie som separat teknisk enhed, EF-typegodkendelse af køretøjer med godkendte motorstyresystemer med hensyn til emissioner og reparations- og vedligeholdelsesinformationer eller EF-typegodkendelse af køretøjer med hensyn til emissioner og reparations- og vedligeholdelsesinformationer skal fabrikanten i henhold til bestemmelserne i bilag I dokumentere, at køretøjerne eller motorsystemerne underkastes prøvningerne og opfylder kravene i artikel 4 og 14 og i bilag III-VIII, X, XIII, XIV og XVII. Fabrikanten skal ligeledes sikre, at køretøjerne er i overensstemmelse med de specifikationer for referencebrændstoffer, som er fastsat i bilag IX. Hvis der er tale om dobbeltbrændstofmotorer og -køretøjer, skal fabrikanten desuden opfylde kravene i bilag XVIII.«
3)
Artikel 3, stk. 2-6, affattes således:
»2. For at opnå EF-typegodkendelse af køretøjer med et godkendt motorsystem med hensyn til emissioner og reparations- og vedligeholdelsesinformationer eller EF-typegodkendelse af et køretøj med hensyn til emissioner og reparations- og vedligeholdelsesinformationer skal fabrikanten sikre, at monteringskravene i punkt 4 i bilag I er opfyldt. I tilfælde af dobbeltbrændstofkøretøjer skal fabrikanten sikre, at de supplerende monteringskrav i punkt 6 i bilag XVIII er opfyldt.
3. For at opnå udvidelse af EF-typegodkendelsen af køretøjer med hensyn til emissioner og reparations- og vedligeholdelsesinformationer, som er typegodkendt i henhold til nærværende forordning, med en referencemasse på over 2 380 kg og indtil 2 610 kg skal fabrikanten opfylde kravene i punkt 5 i bilag VIII.
4. Bestemmelserne om alternativ godkendelse, som angivet i punkt 2.4.1 i bilag X og punkt 2.1 i bilag XIII, gælder ikke for EF-typegodkendelser af et motorsystem eller en motorfamilie som separat teknisk enhed. Disse bestemmelser gælder heller ikke for dobbeltbrændstofmotorer og -køretøjer.
5. Ethvert motorsystem og ethvert konstruktionselement, som kan have indflydelse på emissionerne af forurenende gasser og partikler, skal være udformet, konstrueret, samlet og monteret på en sådan måde, at motoren og køretøjet under normale driftsforhold opfylder forskrifterne i forordning (EF) nr. 595/2009 og i nærværende forordning. Fabrikanten skal ligeledes sikre, at køretøjerne opfylder de krav til off cycle-emission, som er fastsat i artikel 14 og i bilag VI til nærværende forordning. I tilfælde af dobbeltbrændstofmotorer og -køretøjer finder bestemmelserne i bilag XVIII anvendelse.
6. For at opnå EF-typegodkendelse af et motorsystem eller en motorfamilie som separat teknisk enhed eller EF-typegodkendelse af køretøjer med hensyn til emissioner og reparations- og vedligeholdelsesinformationer med henblik på at opnå en brændstofuafhængig, brændstofbegrænset eller brændstofspecifik typegodkendelse, skal fabrikanten sikre, at kravene i punkt 1 i bilag I er opfyldt.«
4)
I artikel 5, stk. 4, indsættes følgende som litra j):
»j)
I givet fald den dokumentationspakke, som er nødvendig for korrekt montering af motorer, der er typegodkendt som separat teknisk enhed.«
5)
I artikel 6 foretages følgende ændringer:
a)
Som stk. 1a indsættes:
»1a. Som alternativ til proceduren i stk. 1 meddeler den godkendende myndighed EF-typegodkendelse for et motorsystem eller en motorfamilie som separat teknisk enhed, hvis følgende betingelser er opfyldt:
a)
Der er allerede blevet meddelt typegodkendelse for et motorsystem eller en motorfamilie som separat teknisk enhed i henhold til FN/ECE-regulativ nr. 49 på tidspunktet for indgivelse af ansøgningen om EF-typegodkendelse.
b)
Kravene i artikel 2a-2f i nærværende forordning om adgang til OBD-informationer samt reparations- og vedligeholdelsesinformationer, som gælder for motorsystemet eller motorfamilien, skal være opfyldt.
c)
Kravene i punkt 6.2 i bilag X til nærværende forordning skal være opfyldt i den overgangsperiode, der er fastsat i artikel 4, stk. 7.
d)
Alle andre undtagelser, som er fastsat i punkt 3.1 og 5.1 i bilag VII til nærværende forordning, punkt 2.1 og 6.1 i bilag X til nærværende forordning, punkt 2, 4.1, 5.1, 7.1, 8.1 og 10 i bilag XIII til nærværende forordning samt punkt 1 i tillæg 6 til bilag XIII til nærværende forordning, finder anvendelse.«
b)
Stk. 2 affattes således:
»2. Ved meddelelse af en EF-typegodkendelse i henhold til stk. 1 og 1a udsteder den godkendende myndighed en EF-typegodkendelsesattest i overensstemmelse med modellen i tillæg 5 til bilag I.«
6)
I artikel 8 foretages følgende ændringer:
a)
Som stk. 1a indsættes:
»1a. Som alternativ til proceduren i stk. 1 meddeler den godkendende myndighed EF-typegodkendelse for et køretøj med et godkendt motorsystem med hensyn til emissioner og adgang til reparations- og vedligeholdelsesinformationer, hvis følgende betingelser er opfyldt:
a)
Der er allerede blevet meddelt typegodkendelse for et køretøj med et godkendt motorsystem i henhold til FN/ECE-regulativ nr. 49 på tidspunktet for indgivelse af ansøgningen om EF-typegodkendelse.
b)
Kravene i artikel 2a-2f i nærværende forordning om adgang til OBD-informationer samt reparations- og vedligeholdelsesinformationer skal være opfyldt.
c)
Kravene i punkt 6.2 i bilag X til nærværende forordning skal være opfyldt i den overgangsperiode, der er fastsat i artikel 4, stk. 7.
d)
Alle andre undtagelser, som er fastsat i punkt 3.1 og 5.1 i bilag VII til nærværende forordning, punkt 2.1 og 6.1 i bilag X til nærværende forordning, punkt 2, 4.1, 5.1, 7.1, 8.1 og 10 i bilag XIII til nærværende forordning samt punkt 1 i tillæg 6 til bilag XIII til nærværende forordning, finder anvendelse.«
b)
Stk. 2 affattes således:
»2. Ved meddelelse af en EF-typegodkendelse i henhold til stk. 1 og 1a udsteder den godkendende myndighed en EF-typegodkendelsesattest i overensstemmelse med modellen i tillæg 6 til bilag I.«
7)
I artikel 10 foretages følgende ændringer:
a)
Som stk. 1a indsættes:
»1a. Som alternativ til proceduren i stk. 1 meddeler den godkendende myndighed EF-typegodkendelse for et køretøj med hensyn til emissioner og adgang til reparations- og vedligeholdelsesinformationer, hvis følgende betingelser er opfyldt:
a)
Der er allerede blevet meddelt typegodkendelse for et køretøj i henhold til FN/ECE-regulativ nr. 49 på tidspunktet for indgivelse af ansøgningen om EF-typegodkendelse.
b)
Kravene i artikel 2a-2f i nærværende forordning om adgang til OBD-informationer samt reparations- og vedligeholdelsesinformationer skal være opfyldt.
c)
Kravene i punkt 6.2 i bilag X til nærværende forordning skal være opfyldt i den overgangsperiode, der er fastsat i artikel 4, stk. 7.
d)
Alle andre undtagelser, som er fastsat i punkt 3.1 og 5.1 i bilag VII til nærværende forordning, punkt 2.1 og 6.1 i bilag X til nærværende forordning, punkt 2, 4.1, 5.1, 7.1, 8.1 og 10 i bilag XIII til nærværende forordning samt punkt 1 i tillæg 6 til bilag XIII til nærværende forordning, finder anvendelse.«
b)
Stk. 2 affattes således:
»2. Ved meddelelse af en EF-typegodkendelse i henhold til stk. 1 og 1a udsteder den godkendende myndighed en EF-typegodkendelsesattest i overensstemmelse med modellen i tillæg 7 til bilag I.«
8)
Artikel 16, stk. 5, andet afsnit, affattes således:
»Prøvningsbetingelserne skal opfylde kravene i punkt 6 i bilag 4 til FN/ECE-regulativ nr. 49.«
9)
Bilag I, II og IV-XIV ændres som angivet i bilag III til denne forordning.
10)
Bilag III erstattes af teksten i bilag IV til denne forordning.
11)
Som bilag XVIII indsættes teksten som angivet i bilag V til denne forordning.
Artikel 4
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. januar 2014, med undtagelse af punkt 4 i bilag IV, som gælder fra den 1. juli 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. januar 2014.

Labels: 7
1
8
20